張馨月赴泰會王嘉爾 胸貼Cap帽男危坐三人電單車?
2024年04月01日 13:01
東網電視
更多新聞短片
藝人林峯同張馨月自2019年結婚後,成日帶埋愛女「格格」Luna放閃,一家三口生活美滿。不過大前日(29日)張馨月就上載大批去泰國布吉狂歡照,被指疑似撇甩老公,飛去搵韓國男團GOT7前成員王嘉爾(Jackson),索爆晒腿join對方個30歲生日大Party,不過就只見佢出鏡,未見老公身影。
今晨(1日)網上又流出佢同一位「Cap帽男」飛車趕睇騷嘅片,「三人行」危坐電單車,又快速穿梭於車輛之間,非常驚險!片中見「Cap帽男」全程背對鏡頭,明顯避忌,但仍不忘反手緊抱女方,着上小背心嘅張馨月就對鏡頭禮貌微笑,仲胸口緊貼男方背脊,動作極為親密!
有眼利網友就發現,原來近日美國樂壇巨星Bruno Mars上周末(30、31日)喺曼谷連開兩場巡迴演唱會,當時有網友已經偶遇到林峯兩公婆,而張馨月「攬仔」片更係網友去Bruno Mars演唱會路,睇住二人因大塞車而轉坐電單車趕睇騷嘅一幕,加上有網友上載場內同林峯嘅合照,Cap帽及白Tee同電單車上嘅「Cap帽男」打扮完全一致,間接確定車上嘅其實就係林峯。